**Dyddiad cyhoeddi:** 4 Tachwedd 2024

**Cais Rhyddid Gwybodaeth 305/24**

**Rydych chi wedi gofyn y canlynol i ni...**

**O dan y Ddeddf Rhyddid Gwybodaeth, hoffwn ofyn am y wybodaeth ganlynol:**

**A allwch chi roi imi nifer y teithiau yng Nghymru pan ddefnyddiwyd cardiau ITSO neu apiau ffonau symudol ITSO yn ystod y flwyddyn diwethaf? Dylid dadansoddi hyn yn ôl y dull teithio – bws, tram neu drên a chynnwys faint sy’n defnyddio ITSO fel % o’r holl siwrneiau, a hefyd yn ôl y cardiau ITSO a’r apiau ffonau symudol ITSO a ddefnyddir.**

**YMATEB**

Mae nifer o gynlluniau sy’n seiliedig ar ITSO i’w cael yng Nghymru

Sylwer bod cwmnïau bysys yn darparu nifer o gynlluniau cardiau clyfar ITSO masnachol, ond nid yw’r wybodaeth hon gan TrC ac ni all gael gafael arni gan ei bod yn ymwneud â busnesau masnachol.

Dim ond mewn perthynas â’r cynllun cardiau clyfar sy’n cynnig teithiau rhatach ar fysys ac yr ydym ni’n ei weinyddu y mae’r ymateb hwn, ac mae’r data a ddarperir yn ymwneud â’r cynllun yn hytrach na’r dechnoleg, gan nad ydym yn dal unrhyw ddata ychwanegol sy’n deillio’n uniongyrchol o’r defnydd a wneir o’r cardiau fel mater o drefn. Fel y nodir uchod, mae gan gwmnïau bysys masnachol a rheilffyrdd eu cynlluniau ITSO eu hunain ac nid oes data ar gael ar eu cyfer

Ym mlwyddyn 2023/24 gwnaed 27.2 miliwn o siwrneiau yng Nghymru gan ddefnyddio cerdyn clyfar cenedlaethol dan y cynllun teithio rhatach. Cynllun bws yn unig yw hwn, felly gwnaed pob siwrnai ar fws a chyflwynwyd pob cerdyn fel cerdyn clyfar go iawn. Gan mai dim ond i ddefnydd TrC/Llywodraeth Cymru o gardiau ITSO ar fysys y mae’r ffigur hwn yn berthnasol, a gan nad yw’n cynnwys unrhyw ddefnydd o’r dechnoleg ar reilffyrdd nac yn fasnachol, ni allwn ddarparu’r manylion fel canran o’r holl siwrneiau.

Mae’r ffigur yn seiliedig ar ddata gwerthu tocynnau ar gyfer teithiau sy’n cychwyn ac yn diweddu yng Nghymru. Rwyf wedi defnyddio Blwyddyn Rheilffordd 2023/24. Mae'r holl ddata Rheilffyrdd a ddarperir yn ymwneud â chardiau ITSO, nid ag ITSO fel ap ffôn symudol.

O ran Rheilffyrdd:

Nifer y siwrneiau yng Nghymru a ddefnyddiodd gardiau ITSO neu fel ap ffôn symudol ITSO yn ystod y flwyddyn diwethaf = 485,381.

Faint o ITSO a ddefnyddiwyd fel % o’r holl deithio yng Nghymru = 2.8%.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu [freedomofinformation@tfw.wales](mailto:freedomofinformation@tfw.wales). Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon ar ganlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Cheshire, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".